Jauniškių ežeras

Jauniškių ežeras – ežeras Lietuvoje, Utenos rajone, 3 km į vakarus nuo Tauragnųhttp://ezerai.vilnius21.lt/jauniskiuez-v5589.html. Ežero ilgis iš vakarų į šiaurės rytus – 0,96 km, plotis – iki 0,2 km. Altitudė 166,1 m. Krantai daugiausia aukšti, ištisai apaugę medžiais ir krūmynais. Ežerą supa miškai, tik pietinėje pakrantėje vietomis plyti pievos ir dirbami laukai. Iš vakarų į šiaurės rytus ežerą prateka Labės ežero intakas L-1 (Tauragno ežero baseinas). Pietinėje pakrantėje įsikūręs Jauniškių kaimas, šiaurrytinėje – Paakmenio viensėdis.

 Šaltiniai 

Kategorija:Utenos rajono ežerai